לא אצא לחופשי
כמו גוזל המנסה לפרוש כנף ; ולעוף גבוה מעל פני האדמה, ; כמו העץ השולח ענפיו ; ומכה שורשיו באדמה. ; גם אני כמו גוזל ; מנסה לפרוש כנפיים ולעוף ; רחוק-רחוק,לטוס, לרחוף, ; לחיות עולמות חדשים ; אבל אני כמו העץ נטוע ; עמוק-עמוק בשורשים. ; אהבתי אותך, ארצי, בכל מעודי, ; ברוחי, בנפשי, וגם אם תבקשי - ; לא אצא לחופשי! ; אהבתי אותך ארצי, את ביתי, חרותי, ; וגם אם תתעקשי - ; לא אצא לחופשי! ; כמו ענן המשייט בתוך התכלת ; עם הרוח, מעל פני האדמה. ; כמו הסלע הזוקף את ראשו, ; אבל רובו באדמה. ; גם אני כמו ענן ; מנסה לשוט ברוח ולעוף ; רחוק-רחוק לטוס, לרחוף, ; לחיות עולמות חדשים, ; וכמו הסלע אני נטוע ; עמוק-עמוק בשורשים. ; אהבתי אותך ארצי... ; כמו גוזל המנסה לפרוש כנף ; ולעוף גבוה מעל פני האדמה, ; כמו העץ השולח ענפיו ; ומכה שורשיו עמוק באדמה.; 